Diari Oficial de la Generalitat Valenciana


Sumari del DOGV 9949, del 02-10-2024 (2024/10150)

DECRET 27/2024, d'1 d'octubre, del president de la Generalitat, pel qual es concedix la Medalla de la Generalitat al Mèrit Esportiu, als medallistes valencians en l'Olimpíada i Paralimpíada de París 2024.
------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/27/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10812

CVE
:   GSNN-I-1070-44212

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

La Llei 2/2011, de 22 de març, de la Generalitat, de l'esport i l'activitat física de la Comunitat Valenciana, assenyala en l'article 3, com una de les línies generals d'actuació en el desenrotllament de la política esportiva de la Generalitat, el reconeixement i premi a les persones que s'hagen distingit en la pràctica, la gestió i la promoció de l'esport, mitjançant la Medalla de la Generalitat al Mèrit Esportiu.

El Decret 120/2014, de 18 de juliol, del Consell, regula la concessió de la Medalla i la Placa de la Generalitat al Mèrit Esportiu, amb la finalitat de premiar aquelles persones o entitats mereixedores de l'esmentada distinció.

En l'estiu de 2024 s'han celebrat a París la XXXIII edició dels Jocs Olímpics i la XVII edició dels Jocs Paralímpics. Dels 43 esportistes valencians seleccionats per a participar en la representació d'Espanya, cinc han obtingut medalles en els jocs olímpics i tres en els paralímpics. Entre ells, Ricardo Ten, medalla d'or, de plata i de bronze en ciclisme en 2024, que ja va obtindre la medalla al mèrit esportiu de la Generalitat en 1996, i José Antonio Marí, amb dos medalles de bronze en natació en 2024, que va rebre la medalla al mèrit esportiu en 2012.

Per això, la Comissió de valoració constituïda conforme al que es disposa en el Decret 120/2014 ha proposat la concessió de la medalla al mèrit esportiu als i les esportistes valencians que, fins a la data, no han rebut esta distinció:

– Abel Ruiz Ortega (Olimpíada): medalla d'or en Futbol

– Cristhian Andrey Mosquera Ibarguen (Olimpíada): medalla d'or en Futbol.

– Vega Gimeno Martínez (Olimpíada): medalla de plata en Bàsquet 3x3.

– Sandra Ygueravide Viana (Olimpíada): medalla de plata en Bàsquet 3x3.

– Sara Sorribes Tormo (Olimpíada): medalla de bronze en Tenis dobles.

– Enrique Alhambra Mollar (Paralimpiada): dos medalles de bronze en Natació (100 m Papallona i Relleus 4x100 mixtos).

Per tot això, en reconeixement de l'esforç, el sacrifici i la voluntat de constant superació que reflectixen els èxits obtinguts pels esportistes valencians en les competicions femenines i masculines dels jocs olímpics i paralímpics 2024, juntament amb els altres integrants de la representació espanyola, i a proposta de la comissió de valoració per a la concessió de la Medalla i Placa de la Generalitat al Mèrit Esportiu, reunida el dia 23 de setembre de 2024,

DECRETE

Concedir la Medalla de la Generalitat al Mèrit Esportiu a Abel Ruiz Ortega, a Cristhian Andrey Mosquera Ibarguen, a Vega Gimeno Martínez, a Sandra Ygueravide Viana, a Sara Sorribes Tormo i a Enrique Alhambra Mollar

  

València, 1 d'octubre de 2024

Carlos Mazón Guixot

President


Còpia Permalink ELI